
		DEN NORSKE KIRKE

	Berg menighet







[bookmark: StartSkriv]Møtebok for Berg menighetsråd

	Møtedato:
	08.02.2024

	Møtetid:
	kl. 13:00

	Møtested:
	Senjahopen skole




Tilstede: 
Anita Sebulonsen, Birgit Jonette Johansen Noreng, Stein Emil Iden, Sedine Eriksen (på Teams), Roy-Willy Hansen, Jan-Ole Berntsen.

Meldt forfall:
Ivar Mortensen.



Orienteringssaker

Kode B leir
Det vil komme en søknad fra Susanna Blamire og Birgit Noreng på støtte/påmelding til Kode B leir. Dette er en leir for barn i 5. klasse. Menighetsrådet er positive til å bruke penger på tiltaket. Utgiftene dekkes av trosopplæringsmidler.



Saker

Sak 001/24	SSB 2023
	[bookmark: Fremstilling]Statistikken for Berg menighet i 2023 er klar og sendt til SSB. Sokneprest Jan-Ole vil ha en kort gjennomgang av statistikken for menighetsrådet.




Forslag til vedtak:
	[bookmark: Forslag]Årsstatistikk for 2023 tas til orientering.




Møtebehandling:
	[bookmark: Møtebehandling]To arrangement utenom forordna gudstjenester tas med i SSB rapporten. Den ene ble arrangert av menigheten og den andre utenom menigheten/fellesrådet. Jan-Ole tar dette inn i statistikken.




Vedtak:
	[bookmark: Vedtak]Årsstatistikk for 2023 tas til orientering med de endringer som kom frem i møtet.




Sak 002/24	Innkjøp av juletre
	Fellesrådet fikk regning på to juletrær til Berg kirke og Mefjordvær kjerke på til sammen 2000 kr for julen 2023. Denne bestillingen var ikke avklart på forhånd, men fellesrådet har betalt regningen. Kirkevergen har gitt beskjed om at fellesrådet ikke vil dekke denne utgiften i fremtiden. Berg menighet må betale for juletrær, enten de er ekte eller i plastikk. Hva bør man satse på? 
Det er mulig å finansiere dette med trosopplæringsmidler.




Forslag til vedtak:
	Ingen forslag.




Møtebehandling:
	Frivillige kan på dugnad gå i skogen og hogge tre til kirkene. Dette kan gjøres som et arrangement for barn i adventstiden. Menighetspedagogen har planlagt juleverksted i førjulstiden.




Vedtak:
	Berg kirke og Mefjordvær kjerke skal bruke levende barnåltre i juletiden. Utgiftene til trærne dekkes av trosoppplæringsmidlene.




Sak 003/24	Kirketjenerstillinger i fellesrådet
	AU i fellesrådet henvender seg til menighetsrådene for å få en uttalelse i sak om kirketjenerstillinger som skal behandles i fellesrådet. Bakgrunnen for saken er både økonomi – at fellesrådet må stramme inn på driften – og at det er fire ledige kirketjenerstillinger i Lenvik (Fjordgård kapell, Sandbakken kapell, Lenvik kirke og Rossfjord kirke). 
AU har i sitt møte 18.01.2024 i sak 1/2024 Godkjenning av saksliste for fellesrådets møte 7.2.24 gjort følgende innstilling til vedtak i saken om vurdering av ledige stillinger:
Senja kirkelige fellesråd ønsker å opprettholde dagens kirkestruktur og kirkelige tilbud så langt det er mulig, men må på grunn av økonomiske utfordringer og mange ledige kirketjenerstillinger be alle de fire menighetsrådene om følgende:
· Ta gjennomgang av gudstjenesteforordningene totalt og fordeling pr bygg, er det mulig å redusere noen på vinterstid eller flytte disse til annen årstid? 
· Vurdere om en kan redusere gudstjenester, evt. foreslå annen aktivitet og andre tilbud som kompensasjon for gudstjenester som tas ut
· Vurdere om en kan vinterstenge kirkebygg og legge aktivitetene i perioden påske – 15.oktober og julaften.
· Velge bygg en vil bruke til begravelser vinterstid i perioden 15.10. – 01.05.
· Gi innspill til om nåværende kirketjeneransatte kan tilbys større stilling for å ta tjenester i de byggene der det mangler kirketjenere; Sandbakken, Fjordgård, Rossfjord, Lenvik og forsøke  rekruttering ved intern utlysing
· Fellesrådet ber om at menighetsrådene, ved sogneprestene, involverer sin arbeidsgiver i drøfting av gudstjenesteforordning før konklusjoner sendes fellesrådet
Frist for tilbakemelding settes til 10.mars. 
Sokneprest Jan-Oles vurdering av saken:
Fakta pr. i dag
Berg menighet har pr. i dag 36 forordnede gudstjenester. Biskopens forordning gjelder gudstjenester på søn- og helligdager og er knyttet til de kirkebygg som er vigslet til slik bruk. I dag benyttes til sammen 2 kirker og 1 kapell til gjennomføring av gudstjenestene. Dette er: Mefjordvær kjerke, Berg kirke og Finnsæther kapell.

Kirketjener for å gjøre tjenester ved gudstjenester og kirkelige handlinger er tilsatt av Senja kirkelige fellesråd. Det forutsettes at denne sak ikke har til hensikt å redusere tilsatte medarbeider sin tilsettingsgrad så lenge vedkommende innehar stillingen.

Finnsæther kapell benyttes i liten grad vinterstid. Unntaket er ved begravelser og i påsken.

Vurdering
Det har vært samtaler mellom soknepresten og prost om antallet forordnede gudstjenester. Det kan tenkes at antallet som i dag er 36, kan tas ned med 3 gudstjenester pr. år (en på hvert sted).  En reduksjon av antallet vil imidlertid i liten grad gi utslag på økonomien fordi en i realiteten ikke har gjennomført mer enn om lag 33 gudstjenester årlig.

Imidlertid kan en tenke seg at det i vintermånedene (januar og februar) kan overflytte en søndagsgudstjeneste fra Mefjordvær kjerke til Strandheimen i Senjahopen og fra Berg kirke til Skaland sykehjem. En slik forflytning medfører reduksjon av brøytekostnader, strømkostnader og bruk av kirketjener. 

En er ikke fremmed for å foreslå andre/flere menighetsbyggende tiltak som f.eks. samtalefellesskap, salmekvelder ol. Men slike kan ikke erstatte biskopens forordnede gudstjenester. Gudstjenestelivet er en basis for menighetens virksomhet, og utfra dages kirkeordning er å betrakte som et pålegg, i likhet med å utføre kirkelige handlinger (dåp, vielser og gravferder), samt holde konfirmasjonsundervisning og trosopplæringstiltak ellers. To sistnevnte kan, om en har egnede lokaliteter, holdes andre steder enn i vigslede kirker/bedehus/kapell.

Når det gjelder vinterstenging av kirker, så er det for Berg menighet sitt vedkommende mest nærliggende å peke på Finnsæther kapell. Imidlertid er kapellet lite i bruk vinterstid, hovedsakelig til begravelser. Soknepresten er usikker på hvordan det vil oppfattes om den avdøde først må førest til Berg kirke, for så å bli gravlagt på kirkegården på Finnsæther (for dem som har tilhørighet der). Total vinterstenging i perioden 15.10 – 1.5 vil ramme gudstjeneste i påsken, ei tid hvor en tenker at stedet kan ha et potensiale i deltagerantall knyttet til hyttefolk. Nedstenging av sentrumskirker som Berg og Mefjordvær vil etter sokneprestens syn måtte vurderes svært nøye. Umiddelbart er dette en fremmed tanke.


Om den som nå er kirketjener kan tilbys øket stilling ved å ta tjeneste på nevnte steder der en nå mangler kirketjenere, har ikke soknepresten annen merknad enn at dette ikke må gå ut over tjeneste knyttet til Berg sokn sine forordnede gudstjenester og kirkelige handlinger. Dog har en påpekt muligheter til å klare seg uten kirketjener til om lag 5 gudstjenester (3 som nedtrekk i antallet forordnede gudstjenester og 2 knyttet til overflytting av forordnede gudstjenester til institusjoner. Men om denne ressursen kan overflyttes til andre steder, er usikkert, tatt de forholdsvis lange avstandene i betraktning. I så fall blir det et «puslespill» å få til å gå opp slik at alle steder får «sine» gudstjenester og kirkelige handlinger.





Forslag til vedtak:
	Sokneprest Jan-Oles forslag til vedtak:
1. To forordnede gudstjenester i januar og februar flyttes til sykehjem/bofellesskap: Fra Berg kirke til Skaland sykehjem og fra Mefjordvær kjerke til Strandheimen. Dette skjer i kraft fra og med 2025.
2. Det settes i gang et arbeid for å få redusert antallet forordnede gudstjenester med tre, en på hver av prekenstedene.
3. Som følge av mulig reduksjon av antallet gudstjenester og overflytting til institusjoner (jamfr. Pkt 1 og 2) har ikke Berg menighetsråd merknader til at kirketjener tilbys større stilling for å ta tjeneste andre steder. Dette forutsetter at slik utvidelse i realiteten lar seg gjennomføre i forhold til Berg menighet sin oppsatte gudstjenesteplan og behov for kirketjener til kirkelige handlinger.




Møtebehandling:
	Det er i utgangspunktet 36 forordna gudstjenester i Berg menighet, men i 2023 ble det gjennomført 33 av dem. 
Menighetsrådet må beskytte sin menighet, men også være ansvarlig i forhold til fellesrådet som helhet.




Vedtak:
	
1. To forordnede gudstjenester i januar og februar flyttes til sykehjem/bofellesskap: Fra Berg kirke til Skaland sykehjem og fra Mefjordvær kjerke til Strandheimen. Dette skjer i kraft fra og med 2025.
2. Det settes i gang et arbeid for å få redusert antallet forordnede gudstjenester med tre, en på hver av prekenstedene.
3. Som følge av mulig reduksjon av antallet gudstjenester og overflytting til institusjoner (jamfr. Pkt 1 og 2) har ikke Berg menighetsråd merknader til at kirketjener tilbys større stilling for å ta tjeneste andre steder. Dette forutsetter at slik utvidelse i realiteten lar seg gjennomføre i forhold til Berg menighet sin oppsatte gudstjenesteplan og behov for kirketjener til kirkelige handlinger.
4. Menighetsrådet ønsker ikke vinterstenging av sine kirker og kapell.




Sak 004/24	Blomsterkort
	16.11. 23 behandlet kirkelig fellesråd sak om blomsterkort. Det ble bestemt at denne saken skal til høring hos menighetsrådene før den landes i fellesrådet. 
Innstillingen til vedtak til møtet 16.11.23 var som følgende:
Saken legges fram til drøfting med kirkevergens innstilling til vedtak
1. Senja kirkelige fellesråd avvikler blomsterfondordningen med salg av blomsterkort ved begravelser fra 01.01.2024.
2. Blomsterfond tilhørende Lenvik sogns gravplasser skal tilhøre disse gravplassene. 
Midlene kan forvaltes av fellesrådet til pengene ved hver gravplass er brukt opp. Evt. innkjøp som skal finansieres av disse midlene delegeres til administrasjonen å godkjenne inntil kr. 5.000, større innkjøp avklares av fellesrådet. 
Kjøp av benker til gravplassene som ikke har benker, som f.eks. enkelte gravplasser i Berg sogn, så vises det til egen sak.




Forslag til vedtak:
	Ingen forslag.




Møtebehandling:
	Det er en god og bærekraftig ordning med blomsterkort.




Vedtak:
	Menighetsrådet ønsker en ordning med blomsterfond for kirkegårdene i sognet vårt.




Sak 005/24	Brøyting ved Mefjordvær kjerke
	Det er manglende parkeringsmuligheter ved Mefjordvær kjerke på vinteren. På sommeren kan man parkere utenfor Helsehuset (bygdelagets eiendom), men på vinteren må man betale for ekstra brøyting  hvis plassen skal brukes. Ved kjerka har man bare 2-3 parkeringsplasser. Det er spesielt viktig å ha gode parkeringsmuligheter i forbindelse med begravelser.




Forslag til vedtak:
	Menighetsrådet henvender seg til fellesrådet for å få på plass en tilfredsstillende brøyteordning av parkeringsplassen utenfor Helsehuset til kirkelige handlinger i Mefjordvær kjerke.




Møtebehandling:
	




Vedtak:
	Menighetsrådet henvender seg til fellesrådet for å få på plass en tilfredsstillende brøyteordning av parkeringsplassen utenfor Helsehuset til kirkelige handlinger i Mefjordvær kjerke. Dette vil også avverge trafikkfarlige situasjoner som kan oppstå når biler står parkert langs fylkesveien som følge av at det ikke er andre parkeringsmuligheter.




Sak 006/24	Leie av Berg kirke
	Det kom en henvendelse fra Eirik Vildgren i desember om leie av Berg kirke i forbindelse med kråkeslottfestivalen 2024. Han skriver følgende:
Hei Stein. 
Jeg sitter i styret til Kråkeslottfestivalen og vi skal arrangere neste festival på Skaland. Det blir helga 7.-9. juni. 
Vi lurte på om det går an å leie kirka, og hva det vil koste?
Eirik
Jeg svarte følgende:
Hei Eirik
Det går an å leie kirken de dagene. Den er ledig. Det koster 4000 kr pr gang, men kirkeforeninger i fellesrådet kan leie kirkene gratis. I Berg har vi Mefjordvær kjerkeforening (og Finnsæter kirkeforening). Martin Reiertsen er engasjert i Mefjordvær kjerkeforening. Se om dere kan inngå avtale gjennom ham, der kirkeforeningen på et eller annet vis kan få inntekt (f.eks kaffesalg).
Vh. Stein
Eirik har i ettertid kontaktet Anita, og hun har ønsket å ha dette som egen sak i dette menighetsrådsmøtet.




Forslag til vedtak:
	Ingen forslag.




Møtebehandling:
	




Vedtak:
	1. Menighetsrådet er positiv til at Kråkeslottfestivalen bruker Berg kirke til konserter 7.-9. juni.
Menighetsrådet/kirkeforeningen har ikke mulighet til å stå som ansvarlig utleier for arrangementet og ber styret i Kråkeslottfestivalen kontakte kirkevergen for avtale.




Sak 007/24	Økonomiplaner 2025-2028
	Bakgrunn
Senja kirkelige fellesråd har ansvar for 19 kirkebygg. Det er varierende alder på byggene, der de to eldste er fra siste halvdel av 1700-tallet. Det er et kontinuerlig behov for vedlikehold på byggene.
Kirkevergen er i ferd med å utarbeide reviderte økonomiplaner for perioden 2025 til 2025 i to deler:
· Kirkebygg
· Gravplasser 
Bygningsdelen er delt inn i to planer: Den ene er for tiltak med kostnadsramme over 100.000 kr og den andre for enkelttiltak under 100.000 kr. Hver av planene har en kort beskrivelse av tiltak, et grovt overslag over kostnadene, forslag til finansiering og prioritering av tiltakene. Økonomiplanene vil revideres hvert år, og de vil gjelde for en fireårs periode.
Økonomiplanene skal forankres i soknene med prioriteringsliste. Fellesrådet vedtar økonomiplanene med prioriteringer for alle kirkebygg og gravplasser på møte i april. 
Forslag til prioriteringer er satt opp på bakgrunn av følgende kriterier:
· Fare for liv og helse
· Fare for store skader på bygg
· HMS-avvik
· Mulighet for ekstern finansiering til tiltak gjennom egenfinansiering
· Beskyttelse mot bygningsforfall
Et tiltak kan gjerne dekke flere av kriteriene.




Forslag til vedtak:
	Menighetsrådet vedtar økonomiplaner med prioriteringer foreslått av menighetsrådsleder/menighetsforvalter.




Møtebehandling:
	




Vedtak:
	Menighetsrådet vedtar økonomiplaner med prioriteringer foreslått av menighetsrådsleder/menighetsforvalter.




Sak 008/24	Menighetslivet første halvår av 2024
	Siden både menighetspedagog og sokneprest tjenestegjør i både Berg og Torsken sokn synes det naturlig å legge fram en samlet oversikt over aktivitetene i menighetene.
I hovedsak består aktivitetsplanen av gudstjenester, kirkelige handlinger (begravelser og vielser), konfirmantundervisning, øvrige trosopplæringstiltak (legoklubb, sangøvelser, dåpssamtaler), andakter og nattverdgudstjenester ved sykehjem, samt samtaler knyttet til begravelser og sjelesorg.
Vedlagt følger plan over det meste av disse aktiviteter.




Forslag til vedtak:
	Oversikt over aktiviteter i Torsken menighet i første halvår av 2024 tas til orientering.




Møtebehandling:
	Det ble en samtale om aktivitetene:
Kan man servere middag i forbindelse med enkelte gudstjenester? Det vil kreve en del frivillige, men er mulig å få til.
Menighetspedagogen vil satse på prosjektkor. 
Legoklubb: Det lekes, og barna få servert et lite måltid. Voksne er til stede som frivillige medhjelpere.
Innspill på at man kan forsøke å få til en ordning med transport til og fra arrangement.
Midnatta er såpass stort at konfirmantene helst sosialiserer seg med sine egne.
Leirskole fungerer godt som en sosial arena der man blir kjent med konfirmanter fra andre menigheter.




Vedtak:
	Oversikt over aktiviteter i Torsken menighet i første halvår av 2024 tas til orientering.




Sak 009/24	Varmepumpe i Finnsæter kapell
	Det har kommet en henvendelse fra styret i Finnsæter Kapellforening om innkjøp av varmepumpe til Finnsæter kapell. De vil påkoste utgiften med å kjøpe inn og montere varmepumpen, men de vil at kommunen skal være ansvarlige for eventuell service og vedlikehold utover garantitiden.
Kirkevergen har svart følgende:
Det er Berg sogn som eier bygget, fellesrådet betaler forsikring, oppvarming, kommunen holder vedlikehold på kirkebyggene. 
Ny varmepumpe er kjempefint, men kommunen har hatt utfordringer med å reparere varmepumper på andre bygg som har slike, kommunen har ikke økonomi til dette.  I flere tilfeller har kirkeforeningene ved de ulike byggene funnet penger til reparasjoner/ vedlikehold når det blir feil på dem. 
Jeg synes varmepumpe er en god løsning for bygget, men kommunen kan ikke love at den vil holdes i drift/ repareres hvis den svikter. 
En slik installasjon må godkjennes av biskopen. Det må lages tegning over plassering. Det er fint med bilder både ute og inne. 




Forslag til vedtak:
	




Møtebehandling:
	Saken ble lagt frem i møtet. Menighetsrådet er positiv til tiltaket.




Vedtak:
	Menighetsrådet sier ja til at Finnsæter kapellforening kjøper inn varmepumpe til Finnsæter kapell slik det er skissert over. Menighetsforvalter får tilsendt en oversikt over plassering av varmepumpen i kirkerommet, samt utseendet på varmepumpen. Det blir deretter sendt søknad til biskopen for godkjenning.
Reparasjons- og vedlikeholdsutgifter dekkes på samme måte som varmepumpene i de andre kirkebyggene i fellesrådet.

